**“Sub.3.20 ΑΠΟΚΑΤΑΣΤΑΣΗ ΚΑΙ ΕΠΑΝΑΧΡΗΣΗ ΚΤΗΡΙΟΥ ΣΤΡΑΤΩΝΙΣΜΟΥ Α3, ΩΣ ΜΟΥΣΕΙΟ ΕΥΡΗΜΑΤΩΝ ΜΗΤΡΟΠΟΛΙΤΙΚΟΥ ΣΙΔΗΡΟΔΡΟΜΟΥ ΘΕΣΣΑΛΟΝΙΚΗΣ”**

Το έργο «Sub.3.20 ΑΠΟΚΑΤΑΣΤΑΣΗ ΚΑΙ ΕΠΑΝΑΧΡΗΣΗ ΚΤΗΡΙΟΥ ΣΤΡΑΤΩΝΙΣΜΟΥ Α3, ΩΣ ΜΟΥΣΕΙΟ ΕΥΡΗΜΑΤΩΝ ΜΗΤΡΟΠΟΛΙΤΙΚΟΥ ΣΙΔΗΡΟΔΡΟΜΟΥ ΘΕΣΣΑΛΟΝΙΚΗΣ» με κωδικό ΟΠΣ ΤΑ 5204414 έχει ενταχθεί στο Ταμείο Ανάκαμψης και Ανθεκτικότητας, το οποίο χρηματοδοτείται από την Ευρωπαϊκή Ένωση – NextGeneration EU, με συνολική δημόσια δαπάνη ύψους 14.133.050€.

Θα εκτελεστούν όλες οι απαραίτητες εργασίες για την αποκατάσταση και λειτουργική και αισθητική αναβάθμιση του κτηρίου, δηλαδή θα γίνουν όλες οι οικοδομικές,ηλεκτρολογικές και μηχανολογικές εργασίες καθώς και οι εργασίες που απαιτούνται για τη σύγχρονη λειτουργία του μουσείου:

• Την υποβάθμιση του δαπέδου του κτηρίου στην αρχική του στάθμη και την αποχωμάτωση του περιβάλλοντος χώρου περιμετρικά και μέχρι τη στάθμη -60.00.

• Καθαίρεση επιχρισμάτων, μεταγενέστερων ασύμβατων επεμβάσεων, εσωτερικών μεταγενέστερων τοιχοποιιών και υποστυλωμάτων ορόφου.

• Ενίσχυση φέρουσας λιθοδομής με ινοπλισμένο επίχρισμα.

• Ενίσχυση υπάρχοντος σκελετού από οπλισμένο σκυρόδεμα.

• Κατασκευή νέα στέγης από ξύλινα ζευκτά με επικάλυψη γαλλικών κεραμιδιών.

• Κατασκευή νέων εσωτερικών κλιμακοστασίων από οπλισμένο σκυρόδεμα και ανελκυστήρων.

• Δημιουργία όλων των απαραίτητων Η/Μ εγκαταστάσεων.

• Τοποθέτηση νέων τοιχοπετασμάτων, τελειωμάτων (δάπεδα/ οροφές) και κουφωμάτων.

• Κατασκευή όλων των απαραίτητων χώρων κοινής χρήσης.

• Αποκατάσταση των όψεων (επιχρίσματα, χρωματισμοί, κουφώματα, τραβηχτά κ.λ.π.)

• Οργάνωση και υλοποίηση μόνιμης έκθεσης του μουσείου αρχαιολογικών ευρημάτων του μητροπολιτικού σιδηροδρόμου Θεσσαλονίκης στο κτήριο και ανάδειξη αποσπασμένων αρχαιοτήτων στον αύλειο χώρο του.

• Μεταλλικές κατασκευές για τις ανάγκες οργάνωσης των εκθεσιακών-μουσειακών χώρων.

• Ξυλουργικές εργασίες για τις ανάγκες οργάνωσης των εκθεσιακών-μουσειακών χώρων.

• Προμήθεια φωτιζόμενων προθηκών για τις ανάγκες οργάνωσης των εκθεσιακών-μουσειακών χώρων.

• Κατασκευές από corian για τις ανάγκες οργάνωσης των εκθεσιακών-μουσειακών χώρων.

• Γραφιστική επεξεργασία εποπτικού υλικού και ψηφιακές παραγωγές για τις ανάγκες οργάνωσης του μουσείου.

• Ειδικές κατασκευές για τις ανάγκες οργάνωσης των εκθεσιακών-μουσειακών χώρων.

• Διάστρωση τελικών στρώσεων δαπέδων, διαφόρων και ειδικού τύπου δάπεδα για εκθέματα μεγάλου όγκου και βάρους (στο ισόγειο) για τις ανάγκες οργάνωσης των εκθεσιακών-μουσειακών χώρων.

• Προμήθεια τεχνικού εξοπλισμού για τις ανάγκες οργάνωσης των εκθεσιακών-μουσειακών χώρων.

• Προμήθεια εξοπλισμού του εργαστηρίου συντήρησης.

• Μεταφορά και τοποθέτηση αρχαιοτήτων στους χώρους του μουσείου εντός του κτηρίου και στον αύλειο χώρο του (θα υλοποιηθεί στο πλαίσιο του Υποέργου 2 Αυτεπιστασίας).

• Εργασίες διαμόρφωσης του αύλειου χώρου του, για την επανατοποθέτηση των αποσπασμένων αρχαιοτήτων.

• Προμήθεια και τοποθέτηση κατασκευών για την εξυπηρέτηση και την προστασία των επισκεπτών και την ανάδειξη των αποσπασμένων αρχαιοτήτων του αύλειου χώρου.

• Προμήθεια και εγκατάσταση συστημάτων φωτισμού των εσωτερικών και εξωτερικών χώρων.

**Το έργο/δράση υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU.**